
Konvergensprogram 2021 


Siden udbruddet af coronaktisen er finanspolitikken tilrettelagt ekspansivt med 
både hjælpepakker og stimuli-tiltag, der holder hånden markant under aktivitet og 
beskæftigelse. Samlet set skønnes finanspolitikken at understøtte beskæftigelsen 
med i størrelsesorden 85.000 personer i 2021 og 40.000 personer i 2022, jf. tabel 1. 


Tabel 1 
Centrale skøn vedrørende tilrettelægelsen af finanspolitikken 


2020 2021 20223) 
Strukturel saldo, pct. af BNP 03 -0,5 -0,3 
Faktisk saldo, pct. af BNP -1,1 33 -0,9 
ØMU-gæld, pct. af BNP 42,2 40,7 41,3 
Nettogæld, pct. af BNP -11,0 -7,4 -6,2 
Offentlig forbrugsvækst, pct.” 0,6 3,2 0,1 
Flerårigt finanseffekt, pct. af BNP? 2,0 3,5 23 
Flerårig beskæftigelseseffekt, 1.000 personer? Bil 83 40 
1) Det offentlige forbrug er opgjort ved inputmetoden inkl. afskrivninger. Den skønnede offentlige forbrugs- 


vækst er beregningsteknisk forudsat ens ved henholdsvis input- og outputmetoden i 2021 og 2022. 

2) Beregnet mål for finanspolitikkens efterspørgselsvirkning (niveaueffekt ift. 2019) på BNP og beskæftigelse, 
opgjort ekskl. virkningen af strukturreformer på kapacitetsudnyttelsen. Virkningen er inkl. bidrag fra de 
midlertidige hjælpepakker, udbetaling af indefrosne feriepenge og offentligt initierede investeringer mv. 

3) Skønnene for 2022 er baseret på beregningstekniske forudsætninger om finanspolitikken for 2022. 

Kilde: Danmarks Statistik og egne beregninger. 


Den strukturelle offentlige saldo skønnes aktuelt til -0,5 pct. af BNP i 2021 og -0,3 
pct. af BNP i 2022. Finanspolitikken tilrettelægges dermed til budgetlovens under- 
skudsgrænse i 2021 ligesom det blev planlagt i forbindelse med regeringens finans- 
lovforslag fra august 2020. 


Den faktiske offentlige saldo skønnes til -3,3 pct. af BNP i 2021 og -0,9 pct. af 
BNP i 2022 efter et underskud på kun godt 1 pct. af BNP i 2020. Underskuddet i 
2021 skal ses i lyset af betydelige engangsudgifter, herunder kompensation til 
minkavlere. EU-Kommissionen har tilkendegivet, at aktiveringen af den generelle 
undtagelsesklausul fra EU's normale budgetregler er videreført i 2021 ligesom i 
2020 i lyset af coronakrisen. 


Danmark ventes at have en offentlig nettoformue svarende til godt 7 pct. af BNP 
i 2021 og 6 pct. af BNP i 2022. Samtidigt skønnes der en moderat offentlig brut- 
togæld opgjort ved ØMU-gælden, og der fastholdes således en bred margin til 
EU's grænse på 60 pct. af BNP i Stabilitets- og Vækstpagten. 

